<https://www.thebengalpost.net/police-administration/hanging-dead-body-rescued-at-keshpur-police-station.html#newsarticle>
<http://schema.org/articleBody>
"দ্য বেঙ্গল পোস্ট প্রতিবেদন, পশ্চিম মেদিনীপুর, ৪ সেপ্টেম্বর: শনিবার সাত সকালে থানার ব্যারাক থেকে এক পুলিশ আধিকারিকের ঝুলন্ত মৃতদেহ উদ্ধার হল! ঘটনাটি পশ্চিম মেদিনীপুর জেলার কেশপুর থানার। জানা গেছে, কেশপুর থানায় কর্মরত সঞ্জয় চৌধুরী শনিবার সকালে থানার ব্যারাকে নিজের রুমে ঢুকে গলায় দড়ি দিয়ে আত্মহত্যা করেন। কেশপুর থানায় তিনি সাব ইন্সপেক্টরের দায়িত্বে ছিলেন। আজ সকালে পরিচারিকা ঘর পরিষ্কার-পরিচ্ছন্ন করতে গিয়ে দেখেন সঞ্জয় চৌধুরীর ঝুলন্ত দেহ! খবর পেয়ে কেশপুর থানার পুলিশ দেহ উদ্ধার করে কেশপুর হাসপাতালে পাঠায়। সেখানেই চিকিৎসকেরা মৃত ঘোষণা করেন! নিয়ম অনুযায়ী ময়নাতদন্ত হবে বলে জানিয়েছেন পুলিশ আধিকারিকরা।   এস আই (SI) সঞ্জয় চৌধুরী :    এদিকে, বছর ৪৭ এর এসআই (SI) সঞ্জয় চৌধুরী'র আত্মহত্যার পিছনে কি কারণ রয়েছে, তা এখনই পরিষ্কার নয়! শনিবার তাঁর অন্য সহকর্মীরা ডিউটিতে চলে যাওয়ার পর তিনি আত্মহত্যা করেন বলে জানা গেছে। মেদিনীপুর শহরের কুইকোটাতে তাঁর বাড়ি। তবে, স্ত্রী ও একমাত্র ছেলে (দ্বাদশ শ্রেণীর ছাত্র) থাকত বাঁকুড়ার বিষ্ণুপুরের কোয়ার্টারে। সম্প্রতি, তিন-চার মাস আগে বিষ্ণুপুর থানা থেকে তিনি বদলি হয়ে এসেছিলেন কেশপুর থানায়। সঞ্জয়ের শ্বশুরবাড়ি মেদিনীপুর শহরের গোলাপীচকে। ঘটনার কথা শুনে পরিবারের সকলেই শোকস্তব্ধ! আত্মহত্যার কারণ তদন্ত করে দেখা হবে বলে জানিয়েছেন পুলিশ আধিকারিকরা। (বিস্তারিত জানতে নজর রাখুন The Bengal Post Facebook Page এ।)   কেশপুর থানা (ফাইল ছবি) :"
<https://www.thebengalpost.net/police-administration/hanging-dead-body-rescued-at-keshpur-police-station.html>